TV7 Piiblikool
Arm - Jumala andeksandev armastus
Tere tulemast jätkama TV7 Piiblikooli.
Tänaõhtune teema on "Arm - Jumala andeksandev armastus".
Täna on kuues loeng ja see lõpetab esimese peatüki kursusest
"Ristiusu juured".
Täna õpetab Salme Kaikusalo.
Salme on õppinud medõeks ja
on aktiivne Järvenpää luteri kiriku ilmikõpetaja.
Loengu järel me koguneme taas rühmadesse arutlema õpetuse
üle ja seda juhib Reijo Telaranta.
Enne loengut palume õnnistust tänasele õhtule ühises palves.
Taevane Isa, Jeesuse nimel me tuleme Sinu armutrooni ette ja
palume, et Sa meid õpetaksid sõna kaudu, et õpiksime tundma Sind
ja usu kaudu kasvaksime sügavamale Sinu osaduses. Täname, et võime
paluda Püha Vaimu juhtimist ja abi Salmele, kui ta õpetab, ja meile
seda, et meil oleksid kuulvad kõrvad ja süda, mis võtab vastu Sinu Sõna.
Täname tänase õhtu eest, Taevane Isa, Jeesuse nimes. Aamen.
Salme, palun!
Eelmisel korral räägiti patust ja nüüd kuuleme, mis on Jumala vastus
patuprobleemile. See on arm, mille kaudu Jumal näitab meile
armastust ja andeksandmist.
Loen alguseks, mida Miika Ruokanen on öelnud armust: "Ristiusk on
põhiolemuselt armu-religioon. Looja annab meile kõik andeks, kingib
meile hoolitsuse, annab võime elada paremini ja vastutusvõimelisena.
Nii annab ristiusk hea aluse lootuseks, mille najal võime elada.
Jumal teeb seda kõike hoolimata sellest, et me tihti mässame Tema
plaanide vastu." Kui võtame sõnast "arm" kõik tähed ja moodustame
neist lause, siis saame vastuseks: arm on sama kui teenimatu
armastus meie vastu.
Armu kaudu ilmutab Jumal armastuse olemust, selle küllust ja täielikkust.
Ilma Jumala armuta inimene sureks pattudesse ja hukkuks.
Räägime eelkäivast armust, mille all mõeldakse seda, et inimene
ei saa tulla päästmisele enne, kui Jumala Vaim teda äratab ja kutsub
usku, mõjutab teda uskuma. Kõik on Jumala töö.
Jumala arm on vastus inimese patuprobleemile.
"Aga Jumal, kes on rikas halastuselt, on meid koos Kristusega teinud
elavaks oma suure armastuse pärast, millega ta meid on armastanud,
kuigi me olime surnud üleastumistes - armu läbi te olete päästetud! -"
Nii öeldakse kirjas efeslastele.
Jumal näitab armu lepingute kaudu nii Vanas kui Uues Testamendis.
Vaatame, mida Jumal räägib armust Vanas Testamendis just sellest
lepingust lähtuvalt.
Kogu Vana Testamendi teksti ajalugu käsitleb usulepinguid ja sellele on
omane usk Jumala armu.
Lepingus on iseseisvad osapooled ja on loomult sõbrameelne.
Iisraeli ühendus Jumalaga on armuleping.
Vaatame, mida armuleping tähendab.
Esiteks, leping sündis Jumala armu algatusel. Algatus on alati
Jumala poolt. Leping püsib jõus Jumala armulise ustavuse jõul.
Hoolimata sellest, et Iisrael korduvalt tegi pattu ja rikkus
lepingut, Jumal taastas selle. Jumal ise on selle lepingu tagaja.
Teise osapoolena olija, see kehtib ka Uues Testamendis, ei saa midagi
nõuda enesele õigusena, vaid teine osapool saab loota Jumala tahtel
toimivale lepingu-ustavusele, kaitsele ja õnnistusele.
Armulepingu sõlmimise kindel eesmärk on Jumala ajaloolise päästeplaani
teostamine maailmas. Seega vastus patuprobleemile.
Vaatame, kuidas Jumal tegi armulepingud, kas kogu Iisraeli rahva
või üksiku Iisraeli rahva liikmega.
Esiteks tegi Jumal lepingu Noaga kohe veeuputuse järel.
Selle lepingu tähiseks andis Jumal vikerkaare taevasse ja lubas, et
Ta enam kunagi ei hävita inimesi ja maailma veeuputusega.
Teiseks leping Aabrahamiga. Selle tähiseks oli ümberlõikamine.
See leping sisaldas messiaanlikku tõotust, et Aabrahami järglase
kaudu kõik sugupuud maa peal saavad õnnistatud ja päästetud.
Kolmandaks leping Iisraeli rahvaga Siinail, ehk Siinai leping.
Selle lepingu kaudu valiti Iisrael Jumala omandrahvaks ja Jumal
andis 10 käsku. Jumal ütleb 5. Moosese raamatus:
"Sest sa oled Issandale, oma Jumalale, pühitsetud rahvas; Issand, Sinu
Jumal, on sind valinud olema temale omandrahvaks kõigist rahvaist,
kes maa peal on." Lisaks 2Ms 19:5-6 "Ja kui te nüüd tõesti kuulate
minu häält ja peate minu lepingut, siis te olete minu omand kõigi
rahvaste hulgast, sest minu päralt on kogu maailm. Te olete mulle preestrite
kuningriigiks ja pühaks rahvaks. "
Uues Testamendis Peetruse 1. kirjas kutsutakse meid, uue lepingu
liikmeid, "preesterkond, püha rahvas".
Leping sisaldab endas Jumala nõuded, teisiti öeldes rahvas peab püsima
sõnakuulelikkuses ja teenima ühte ja ainsat Jumalat.
Siinai lepingu sisuks on kümme käsku. Uue Testamendi poolelt
vaadatuna armastuse kaksikkäsk.
Halastus ja arm on Jumala peamised omadused, mis tulevad
esile kõigis neis lepingutes, mis Jumal on sõlminud Iisraeli rahvaga.
Neljas leping on Taavetiga, mis sisaldab endas lubadust Messia
igavesest kuningriigist. See täitus täielikult Jeesuses Kristuses.
Viies leping on Piinehasiga, sisult igavese preestriameti leping.
Jeesus Kristus on viimane ülempreester.
Sõna "hasad" - arm ilmneb sellesse lepingusse kuulumise
ustavuses, mida liidus olijad võivad oodatata üksteiselt.
Jumal on jätkuvalt ustav. Issanda arm osutub lõpmatuks ustavuses
lepingusse. Ta ütleb 5Ms 7:9-"Ja tea, et Issand, su Jumal, on Jumal,
ustav Jumal, kes lepingut peab..."
Uuest Testamendist 2Tm 2:13- "kui me oleme uskmatud, jääb Tema
ometi ustavaks, sest ta ei saa ennast salata."
Meenutagem, et Iisraeli rahvas tegi pattu kord korra järel, hülgas
Jumala ja eriti Kohtumõistjate raamatus on sellest kirjutatud.
Jumal halastas rahvale kord korra järel, kui rahvas Teda appi hüüdis.
Israeli rahvas viidi pagendusse Süüriasse ja Baabüloni, ja seal
prohvetid kuulutasid võimsalt Jumala ustavust lepingule ja
nad äratasid lootuse, et Jumal halastab rahvale ja lohutab neid.
Ja nii juhtuski. Jumal lohutas armuliselt rahvast, nt Jesaja 43:
"Ära karda, sest ma olen sind lunastanud, ma olen sind nimepidi
kutsunud, sa oled minu päralt!"
"Sest mina olen Issand, su Jumal, Iisraeli Püha, su Päästja"
"Ära karda, sest mina olen sinuga,"
"Mina, mina olen see, kes kustutab su üleastumised iseenese pärast
ega pea meeles su patte."
Js 54: "Ma jätsin su maha üürikeseks hetkeks, aga ma kogun sind suure
halastusega. Ülevoolavas vihas peitsin ma oma palge silmapilguks su eest,
aga ma halastan su peale igavese heldusega, ütleb Issand, su
lunastaja. ... aga minu heldus ei liigu su juurest."
Nii ustav oli Jumal oma armus Iisraeli rahva vastu.
Vana Testamendi prohvetid räägivad ka uuest lepingust: Messia tuleku
aeg, Kes toob pääste Iisraelile ja kogu inimkonnale.
Loeme Jeremija raamatust: "vaid leping, mille ma teen Iisraeli sooga pärast
neid päevi, ütleb Issand, on niisugune: ma panen nende sisse oma
Seaduse ja kirjutan selle neile südamesse;"
"sest ma annan andeks nende süü ega tuleta enam meelde nende pattu."
Issandat teener Messias tegi uue lepingu, kuna Iisrael eksimuste ja
uskmatusega Issanda vastu teinud Siinai lepingu tühiseks. Inimesel
oli võimatu omal jõul täita seadust.
Uues lepingus ei olnud seadus kirjutatud kivitahvlitele, nagu
seda oli 10 käsku, vaid inimese südamesse, tunnetesse, tahtesse
ja mõtetesse. Uus leping on ülemaailmne ja sinna pääsevad ka need,
kes jäid esimest lepingust välja- meie, paganad. Uue lepingu eelis
on ka Vaimu kingitus, Kes valatakse kõige liha peale.
Selles uues lepingus toob Jumal välja ja avalikustab kõiki inimesi
puudutava armulise päästeidee.
See on Jumala esiisadega tehtud lepingu täitmine, see ei hävi, vaid
püsib igavesena ja selle tagaja ja vahemees on igavene Jumala
Poeg Jeesus Kristus.
Kirjas heebrealastele: "ja uue lepingu vahemehe Jeesuse juurde,
ja piserdamisvere juurde, mis kõneleb paremini Aabeli verest."
Arm ja patu lepitus - need kuuluvad kokku. Lepitus on võimalik ainult
armu tõttu.
Vanas Testamendis ohverdati loomi patu lepituseks. Meenutame, et
ülempreester läks korra aastas kõige pühimasse paika koos ohvri-
loomaga ja ohverdas selle enese ja rahva pattude eest.
Piibel ütleb Hb 9:22, et "ilma vere valamiseta ei ole andeksandmist."
Veri toob lepituse. See on Jumala armu väljendus patusele inimesele.
Uues lepingus ei ohverdata enam loomi, vaid arm tuleb Jeesuse
Kristuse ohvrisurma lepitustöö ja vere kaudu.
Vana Testament vaatab justkui Jeesuse ristist ettepoole, aga Uues Testamendis
vaatame Jeesuse ristist tahapoole. Ristil arm kulmineerub.
Vaatame järgmisena, kuidas armu käsitletakse Uues Testamendis.
Sõna "Karis" -arm-esineb Uues Testamendis 155 korda, neist
Paulusel 100 korda.
Tt 2:11-"Jah, Jumala arm on ilmunud päästvana kõigile inimestele."
Jumala arm on meie Issanda Jeesuse Kristuse ristil tehtud armutöö, kui
Teda ohverdati ristil ja Ta lepitas patu, aga ka selle armu paik,
kuhu me selle lepitustöö kaudu pääseme ja võime liikuda.
Jumal teadis inimest luues, et inimene langeb pattu ja seepärast
Jumal valmistas lahenduse inimese patuprobleemile.
Probleem oli: "sest kõik on pattu teinud" nagu öeldakse Rm 3:23.
Lahenduseks: "nõnda nagu tema on meid Kristuses valinud enne maailma
rajamist olema pühad ja laitmatud tema palge ees armastuses, meid
ette määrates lapseõiguse osalisteks Jeesuse Kristuse kaudu enese juurde
oma tahtmise heameelt mööda, tema armu kirkuse kiituseks, mille ta meile
on kinkinud selles Armastatus. Temas on meil lunastus tema vere läbi,
üleastumiste andekssaamine tema armu rikkust mööda,"
Selles on öeldud, milles küsimus.
Piiblis räägitakse ka lepituskaanest. See oli Vana Testamendi templis
olev kõige pühimas paigas kirstul, mille peal olid keerubid vastakuti.
Sellele piserdas suurel lepituspäeval ülempreester ohvrilooma verd.
Lepituskaan on samas tähenduses kujutatud ka Uues Testamendis.
Rm 3:23-25, "sest kõik on pattu teinud ja ilma jäänud Jumala kirkusest
ning mõistetakse õigeks tema armust päris muidu, lunastuse kaudu, mis
on Kristuses Jeesuses, kelle Jumal on seadnud tema veres lepitusohvriks
usu kaudu, et näidata üles oma õigust sellega, et ta kustutas
varem tehtud patud." Heebra kirjas julgustatakse meid: "Läki siis
julgusega armu aujärje ette".
Jeesus ise on nüüd armu aujärg taevas, Kelle juurde me võime
minna ilma hirmuta.
Piibel räägib ka armu Vaimust ehk Pühast Vaimust, Kes valati Nelipühal
kõige liha peale.
Püha Vaim kirgastab Jeesust ja näitab ja õpetab meile kõike tõde.
Piiblis räägitakse ka armuandidest. Kuulsime enne, et patu palk on surm,
aga Jumala armuand on igavene elu Kristuses Jeesuses, ehk pääste
on suurim armuand. Aga on ka muid armuande, mida Jumal on andnud
koguduse ülesehitamiseks ja neist tuleb kursuses eraldi õpetusosa.
Kellele on arm mõeldud?
Tiituse kirjast: "Jah, Jumala arm on ilmunud päästvana kõigile inimestele"
1. Tm 2:4 ütleb: "kes tahab, et kõik inimesed pääseksid ja tuleksid tõe
tundmisele." Jh 3:16-"Sest nõnda on Jumal maailma armastanud,
et ta oma ainusündinud Poja on andnud, et ükski, kes temasse usub
ei hukkuks, vaid et tal oleks igavene elu."
Arm on mõeldud kõigile.
Kuidas arm mõjub?
Arm toob pääste, nagu oleme maininud. Ef 2:8-9 on öeldud:
"Sest teie olete armu läbi päästetud usu kaudu -ja see ei ole teist
enestest, vaid see on and Jumalalt-,mitte tegudest, et ükski ei saaks kiidelda."
Arm ja usk kuuluvad lahutamatult kokku. Usu kaudu võtame vastu armu
ja pääste ning usu kaudu mõjutab arm meie elusid.
Usk on kindel lootus.
Jumal on valmistanud uue ja parema lepingu, mis tagatis on teine kui
Vana Testamendi aegne. Jeesuse, Jumala Poja valatud veri on selle
lepingu tunnuseks. Mt 26:27-28 öeldakse: "Ja ta võttis karika,
tänas, andis selle neile ja ütles: "Jooge kõik selle seest, sest see
on minu lepinguveri, mis valatakse paljude eest pattude andeksandmiseks!"
Jumal annab armu lepingu alusel nii Vanas kui ka Uues Testamendis.
Uues Testamendis on Jeesuse veri lepingu tähiseks. Iga kord, kui me
osaleme armulaual, me kuulutame seda lepingut ja võime omaks võtta
Jeesuse vere kaudu patu andeksandmise.
Hb 10:19-20 öeldakse: "Vennad, et meil on siis Jeesuse vere varal
julgus sisse minna kõige pühamasse paika -" - armujärje ette Isa
paremale poolele- "selle tee on ta (Jeesus) avanud
meile uuena ja elavana vahevaiba, see on oma ihu kaudu."
Arm võimaldas pattude andeks- andmise, mis antakse teenimatult,
ilma seaduse tegudeta.
Patt ei ole mitte ainult Jumala seaduse rikkumine või trots või
tõrksus seaduse vastu, vaid seda on ka uskmatus ja evangeeliumi
hülgamine, kuna evangeelium vahendab armu sõnumit.
Jeesus ütles iisraellastele ammu, et nende uskmatuse tõttu
ei saanud teha imesid ja inimesed ei võtnud uskmatuse pärast vastu
head sõnumit, rõõmusõnumit.
Andeksandmise puhul mõeldakse Jumalast kui kohtunikust, kelle ees
kõik inimesed on võlgu. Patt saadab inimesed süüpinki, kus ootab
karistust. Karistuseks on Piibli sõnul: "Sest patu palk on surm,
aga Jumala armuand on igavene elu Kristuses Jeesuses, meie Issandas."
Jumal ei jäta kunagi inimest enese õnne hoolde, vaid Ta on ikka
eelnevalt plaaninud väljapääsu patu- ja teistest probleemidest
meie eludes.
Selle kõike kaudu näitab Jumal meile armastust. Ta näitas seda
juba siis, kui me veel olime patused.
Kõik on valmistatud, arm astub vahele, Jeesus on täiuslik
lepitusohver. Üheainsa ohvriga teinud igaveseks täiuseks, mida pühitsetakse.
"Kristus ei läinud ju kätega tehtud kõige pühamasse paika kui tõelise
paiga eelkujusse, vaid taevasse enesesse, esindama meid nüüd
Jumala palge ees. Ta ei läinud sinna selleks, et ohverdada ennast mitu
korda, nõnda nagu ülempreester igal aastal läheb võõra verega kõige
pühamasse paika, kuna muidu oleks ta pidanud kannatama mitu korda
maailma rajamisest peale. Kuid nüüd on ta üheks korraks aegade lõpul
ilmunud, et ennast ohvriks tuues kõrvaldada pattu." Hb 9:24-26
Jeesus läks taevasse oma verega, mitte ohvrilooma verega.
Kuidas mina saan armu osaliseks?
Õp 28:13 "Kes oma üleastumisi varjab, ei jõua sihile, aga kes neid
tunnistab ja need hülgab, leiab armu." Ja veel Jk 4:6-
"Jumal paneb vastu ülbeile, aga alandlikele annab armu!"
Ps 32:5 "Oma patu ma andsin sulle teada ja oma pahategu ma ei katnud
kinni; ma ütlesin: "Ma tunnistan Issandale oma üleastumised." Siis
andsid sina mu patu süüteo andeks."
1 Jh 1:9 "Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Neist kirjakohtadest võime järeldada, et patu tunnistamisega ja sooviga
patt hüljata jõuame andeksandmisele. Inimene, kes ei ole patustanud,
ei vaja andeksandmist ega armu. Jumal annab selle süütunde.
Mida annab patu andeksandmine?
Mis tagajärg on armu vastuvõtmisel ja patu andeksandmisel?
Teadagi päästmine, aga lisaks Jumala andeksandev arm kasvatab meid, nagu
loeme Piiblist Tt 2:12 "ja kasvatab meid, et me, öeldes lahti
jumalakartmatusest ja ilmalikest himudest, elaksime praegusel ajal
mõõdukalt ja õiglaselt ja jumalakartlikult,"
Arm tugevdab meid, annab väge.
Arm annab väe elada kristlikult kooskõlas Jumala tahtega.
Lisaks mõjutab kogemus patu andeks- andmisest inimsuhteid, et me võime
osutada armu ja halastust kaasinimestele. Ja veel, kogemus patu
andeksandmisest sünnitab vaimuühtsuse.
"Kui me käime valguses,...,siis on meil osadus omavahel ning Jeesuse,
tema Poja veri puhastab meid kogu patust." (1Jh 1:7)
Usklikel on õigus kuulutada pattude andeksandmist üksteisele ja seal,
kus evangeeliumi vastu võetakse, kahetsetakse patte ja tahetakse
teha meeleparandus. Jh 20:23- "Kellele te iganes patud andeks annate,
neile on need andeks antud..."
Meil on veel Jumala kaastöölistena võimalus õhutada üksteist vastu
võtma Jumala armu, nii et see ei jääks kellegi suhtes tühiseks.
Võtame kokku, mida me käsitlesime.
Ristiusk on armu religioon.
Jumal osutab armu lepingu kaudu nii Vanas kui ka Uues Testamendis.
Jumala arm on ilmunud päästeks kõigile inimestele.
Arm on ilmunud Jeesuses Kristuses, kes lepitas meie patud ristil.
Arm ilmneb pattude andeksandmises ja päästes, igaveseks eluks.
Arm võetakse vastu usu kaudu, teenimatult.
Kas sina oled vastu võtnud selle armu?
Loen lõpetuseks David Wilkersoni blogist eelmise aasta veebruarist:
"Luba mul küsida: Usud sa täielikult Jumala andestusse? Usud sa, et
Tema veri võib sind puhastada igast sinu patust ja möödalaskmisest?
Kas sa elad süütunde all ja püüad pidevalt olla meelepärane Jumalale?
Jumala suurim igatsus on, et võtaksid vastu
Tema andestuse anni ja hingaksid selles. Sa oled küll vastu võtnud
Jumala andestuse, kuid kas sa usud Tema tingimusteta armastusse
sinu suhtes? Jumal ei tõuka meid välja, kui me eksime. Ta ei piilu
pidevalt üle me õla, nõudes, et me seaksime oma asjad korda. Ta lihtsalt
palub, et me tuleks Ta juurde ja Ta Sõnasse, tunnistades: ”Ma usun
Issand. Andesta mulle, puhasta mind ja hoia mind oma embuses.”
Jumala igatsus meie suhtes on, et me elaksime oma elu ilma hirmuta.
Seetõttu ei tohiks me lasta ka Saatanal tulla ja süüdistada meid
mineviku läbikukkumistes. Sest kui me oleme sellest meelt parandanud,
on see kaetud Kristuse kalli ja puhastava verega."
See on arm armu peale. Võime öelda, et igal hommikul see arm on uus,
24 tundi ööpäevas.
Arm-Jumala andeksandev armastus on ristiusu keskne teema ja sellest
õpetas Salme Kaikusalo. Siin on käimas elav arutelu selle üle,
kuidas kuuldut rakendada. Sirpo Rantanen ja Einike Pähn,
tere tulemast vestlema nendest kesksetest asjadest.
Mis sulle jäi meelde loengust?
Armust piisab. See ei lõpe poole peal. -See on hästi kokku võetud.
Iga päev elame armust. Iga hetk.
Armuga on raske kohaneda, kuna me inimestena tahame ajada oma asja.
Oled nõus, Sirpo? -Jah.
Võin öelda, et 8-lapselise pere kolmanda lapsena kasvati mind
tegutsejaks. Nüüd olen tegutseva ühiskonna tegutsev liige.
Mõned aastad tagasi, kui tulin usule ja tahtsin usku välja elada, siis
märkasin, et rabelen asjatult, mitte kunagi ei piisanud ei tööl ega
koguduses. Ma vaid väsitasin ennast. Nüüd olen kogenud, mis on arm ja...
-Rajanesid Jumala armule? -Jah, sain uue kaastunde kannatajate suhtes.
Mul on kehvades tingimustes olevad lapsed südame peal, kriisiabi.
Kui räägitakse armust, siis räägitakse raskesti mõistetavast asjast.
Mida "arm" sinu jaoks tähendab, Einike?
Mis sulle jäi meelde Salme loengust? Kuidas kujutaksid teisiti armu?
Kui ma lubasin Issandal tulla lähemale, täitsa südamesse,
et Ta elab seal. Ta on seal varemgi, aga kui tahtsin tulla lähemale,
siis mõistsin seda, et ma olen kui nõu, kuhu Tema lisab tähenduse.
Mitte minul pole tähendust, mitte mu tegudel. Ta annab iga päev
patud andeks, aga see suhtumine on tähtis. Temale. See on arm,
et Ta annab meile selle võimaluse.
Salme rõhutas, et armu võetakse vastu ja et ärge jätke seda tühjaks
või tühiseks keeldumise läbi. Miks inimene keeldub
nii heast asjast kui arm? Sirpo.
See, miks ma ise varem keeldusin, mul oli hirm. Kartsin, et ma ei
kõlba ja armu kaudu olen õppinud seda, et kõlban Jumalale täpselt
sellisena, nagu ma olen. Minu meelest oli hea, et siin palvetati ja et
Juhani luges meile oma laste palveid. Õppisin Salme loengust ühe palve,
mida ma kavatsen täna kodus koos mehega palvetada: "Anna andeks,
pese puhtaks ja hoia süles."
Einike, sinul on kogemusi kahelt maalt ja kahelt rahvuselt, Eestist
ja Soomest. Kas armulikkust kasutatakse argielus neis maades
samamoodi, või oled märganud erinevusi soomlaste ja eestlaste vahel?
Minul on olnud elus hea õnn. Olin Eestis ja minu ümber olid head
inimesed ja siin samamoodi. See on Issanda arm. Ma olen armu laps.
Elu on sind kohelnud armuliselt. -Jah.
Kas tundub, et ühiskonnas on armu kasutatud ebapiisavalt?
Vaatajad on näinud telesaateid, nagu "Nõrgem lüli", kus viletsaid
visatakse välja ja häbistatakse ka. Kuhu on kadunud armulikkus suhetes?
See on usu puudus. Ei julgeta tõeliselt uskuda, ei panda peale Jumala
sõjavarustust. Ma tunnen töösuhetes puudust julgusest olla usklik, hoolida
inimesest. Ei pea olema tugev. Olen meeleldi Jumala laps ja
meeleldi ütlen töökaaslastele, et armust piisab. Ärge punnitage nii palju.
Kas Eestis on sama ütlus, nagu Soomes: "Läbi sõrmede vaatamine,"?
See tähendab, et ma tean, kuidas asjad peavad olema, aga
mina ei puutu sellesse. Mõnikord mõeldakse, et Jumal vaatab ka
ka läbi sõrmede, kuid see pole ju tänase õpetusega üldse kooskõlas?
Jah. Eestis on sama ütlus. -Oleme sugulased selleski.
Kas sinu arvates vaatab Jumal läbi sõrmede?
Ei, Jumalal on omad reeglid.
Jumal armastab iga inimest, igale inimesele on iga päev uus arm.
Jumal annab igale inimesele selle võimaluse, Ta ei vaata läbi sõrmede.
Mis on see Jumala lahendus, mida rõhutas Salme armu küsimuses?
Kas tuleb kiirelt meelde?
Jumal annab meile kingi, armu anni. Sellest piisab.
Salme rõhutas, et arm on Jeesuse Kristuse teenimatu lepitus meie
pattude eest. Seda on raske unustada. Kui tunnistan patud jne. Tapani,
kas sul on olnud olukorda, mil patt on sinul meeles,
kuigi Jumal on selle unustanud?
On tüüpiline, et meie ego, meie hing ja hingevaenlane tuletavad
meile meelde kõiki vigu ja patte. Siis on Jumala armu vastu võtmine
raske, kui üldse suudamegi seda vastu võtta.
Arm pole meile kellelegi kerge asi.
Ei, keegi on öelnud: "Jumala armu vastuvõtmine on inimesele äärmiselt
raske asi." Kui see on teenimatu arm, siis inimene ikkagi tahab
seda välja teenida. -Mina, mina, mina.
Tahame olla Jumala päästetöös rohkem ise kaasas, ise midagi teha.
Kõik juhtub ainult armust. Ainult Jeesuse töö tõttu.
Tapani, palun võta kokku tänaõhtune õpetus armust.
Salme Kaikusalo õpetas meile, et Jumal on lepingute Jumal ja see
rääkis tugevalt minu vastu. Ps 91 ütleb: "Tema tõde on kilp ja kaitsevall."
Jumal püsib selles, mida Ta on lubanud ja Ta on lubanud
meile armu abiks ja väeks elus. Olen küsinud: "Mis see Jumala arm on?"
Vastus: "Jeesus Kristus on Jumala arm." Ja seda võetakse vastu
usu läbi Kristusesse. Jumala Sõna ja lepingu lubaduste läbi on meil arm.
Me haarame kinni Piibli tõotusest. -Jah. Kahe käega kinni.
Tänan, Tapani ja Sirpo ja Einike, selle vestlus eest. Vaatajad kodus
soovivad kindlasti teada saada, mida õpetatakse järgmisel korral?
Me jõuame Piiblikoolis ristiusu juurte viimase osa juurde.
Pealkirjaks: "Jeesus Kristus, kõige täitja". Sellest teemast
õpetab meid Järvenpää vabakoguduse pastor Paul Rajaaho.
Tänan, et olid meiega. Me jätkame siin rühmades vestlust ja loodame,
et kaamera taga käib arutelu õhtusest teemast. Võid vaadata
ja osaleda vestluses meie veebilehel ekraanil oleval aadressil.
Õnnistusi algavale nädalale ja näeme jälle nädala pärast.
Tõlge: Merle Sibola